POZDRAVLJENI

Preberite in preglejte si spodnje besedilo s slikami. (USTNO)

USPEHI SLOVENSKEGA NARODA NA PRELOMU

19. STOLETJA UČB. Str. 109 -111

Kaj je uspeh?

Kdo je uspešen?

Poznaš koga, ki je uspešen?



**Izboljšal se je položaj slovenskega naroda**

S širjenjem parlamentarne demokracije v Avstriji so Slovenci v slovenskih deželah dosegali **vedno več uspehov**:

• slovenščina se je širila v šole ter urade,

• vse več je bilo slovenskih uradnikov,

• uveljavili so se slovenski poslanci in stranke,

• okrepil se je slovenski kapital, s katerim so Slovenci postajali lastniki pomembnih gospodarskih obratov.

Na **Koroškem** je v uradih in šolah prevladovala nemščina.

Mesta so bila trdno v rokah Nemcev.

Na **Kranjskem** so imeli Slovenci večino v deželnem zboru.

Mesta in trgi so dobili slovensko podobo. Slovenski predstavniki so bili izvoljeni na podeželju.

**Zakaj je bilo pomembno širjenje šol na Slovenskem**

Leta 1869 uvedena **osemletna osnovna šolo:**  Obiskovati so jo morali dečki in deklice med 6. in 14. letom.

**Izobražene ženske** so se uveljavile kot učiteljice, pisateljice, pesnice, slikarke …

Brez **šol in učinkovitega izobraževalnega sistema** si ni mogoče zamisliti uspehov slovenskega naroda v 19. stoletju, saj:

• so mnogi Slovenci dobili možnosti za boljši poklic (na primer biti zdravnik, odvetnik, učitelj …) in s tem možnost napredovanja na socialni (premoženjski) lestvici v družbi,

• so bili izobraženi Slovenci jedro nastajajočega zavednega slovenskega meščanstva,

• je bil dvig izobraženosti med Slovenci povezan s kulturnim in z znanstvenim napredkom na Slovenskem.

Na prelomu stoletja je slovenski narod postal **razvit narod,** ki jesledil evropskim tokovom; z izoblikovanim knjižnim jezikom, kulturno tradicijo in umetnostjo…

**Slovenski izumitelji in znanstveniki**, delujoči na avstrijskih univerzah in drugih ustanovah, so zelo prispevali k evropskemu tehnološkemu in znanstvenemu razvoju.





Prototip letala **Eda 1** - 12-metrski dvokrilec s širino kril osem metrov, s katerim je Edvard Rusjan leta 1909 prvič poletel blizu Gorice.



Fizik **Jožef Stefan** je bil profesor fizike na dunajski univerzi, direktor fizikalnega inštituta. Med študijem je pisal tudi pesmi in članke o slovstvu. Raziskoval je termodinamiko, elektrodinamiko, optiko, je utemeljitelj zakona o toplotnem sevanju (Stefanov zakon).



Zdravnik in kemik **Fritz Pregl** je edini s slovenskega ozemlja, ki je dobil **Nobelovo nagrado** (1923, za izboljšanje postopka kvantitativne mikroanalize).

Kot raziskovalec na nemških in avstrijskih univerzah (Gradec) se je ukvarjal z organsko kemijo.



Baron **Anton Codelli** je v Ljubljano leta 1898 pripeljal prvi avtomobil. Kot izumitelj je iznašel vžigalni sistem za eksplozije motorjev, si zamislil velik zrakoplov, izumil hladilnik in se ukvarjal z radiotehniko ter s televizijo.



**Janez Puh (Puch)**, se je uveljavil kot izumitelj; izum za eksplozijski vžig, sistema za oljenje motorja…. V Gradcu je odprl priznano tovarno motornih koles.



Letalec in inženir **Edvard Rusjan** velja za pionirja letalstva na Slovenskem. Izdelal je več letal. Leta 1908 je izdelal svoje prvo motorno letalo EDA I, pozneje je opravil več poletov z motornim dvokrilcem. Na letalski turneji po Balkanu se je v Beogradu smrtno ponesrečil.

IZZIV

Še nekaj možganske telovadbe …

1. Trije znani Slovenci: Janez, Edvard in Ivan, so znani na področju bioakustike, fotografije in letalstva (ni nujno, da v tem vrstnem redu). **Kdo je kdo?**

Vemo:

Regen se ni zanimal za letala. Janez je fotograf. Janez se ne piše Rusjan. Puhar je rad fotografiral. Edvarda ni zanimal živalski svet.

1. Izračunaj račune. Polja, v katerih so vpisani pravilni rezultati, pobarvaj.

Dobiš priimek Slovenca, ki je bil začetnik fotografiranja na steklo.







V **DZ reši od str.74 – 77 (rubrika PONOVIMO). PISNO!**

Lep pozdrav, učiteljica Eva